2023 4 19
LT
Europos Sąjungos oficialusis leidinys
L 104/35
ATSKIROJO ĮKAITO SISTEMA
Pirma, daroma prielaida, kad sandoriai su nacionaliniu centriniu banku (NCB) sudaromi taikant sistemą, pagal kurią kiekvienas sandoris užtikrinamas atskiru turtu.
Kaip įkaitas naudojamas turtas vertinamas kiekvieną dieną.
Rizikos kontrolės sistemą galima apibūdinti taip (taip pat žr. toliau pateiktą 2 lentelę):
1.
2022 m. rugsėjo 21 d. kita sandorio šalis sudaro užtikrinto skolinimo sandorį su NCB, kuris gauna 50,6 mln. eurų vertės A turto.
A turtas yra padengtosios obligacijos su fiksuotąja atkarpa, kurių terminas sueina 2026 m. gruodžio 21 d. ir jos priskiriamos 1–2 kredito kokybės lygiams.
Taigi jų terminas iki galiojimo pabaigos yra ketveri metai, todėl reikalingas įvertinimas 2,5 % mažesne nei rinkos verte.
A turto rinkos vertė jo atitinkamoje rinkoje tą dieną yra 101,61 % kartu su sukauptomis palūkanomis už atkarpą.
Kita sandorio šalis turi pateikti A turto už sumą, kuri, iš rinkos vertės atėmus 2,5 %, yra didesnė už paskirstytą 50 mln. eurų sumą.
Todėl kita sandorio šalis pateikia A turto už nominaliąją 50,6 mln. eurų sumą, kurio pagal įvertinimą mažesne nei rinkos verte pakoreguota rinkos vertė tą dieną yra 50 129 294 eurai.
2.
2022 m. rugsėjo 22 d. kita sandorio šalis sudaro atpirkimo sandorį su NCB, kuris perka A turto už 21 mln. eurų sumą (rinkos kaina – 101,21 %, įvertinimas – 2,5 % mažesne nei rinkos verte) ir B turto už 25 mln. eurų sumą (rinkos kaina – 98,62 %).
B turtas yra centrinės Vyriausybės obligacijos su kintamųjų atkarpų mokėjimais, jos priskiriamos 1–2 kredito kokybės lygiams ir joms taikomas įvertinimas 1,5 % mažesne nei rinkos verte.
A ir B turto pagal įvertinimą mažesne nei rinkos verte pakoreguota rinkos vertė tą dieną yra 45 007 923 eurai, taigi ji didesnė už reikalaujamą 45 000 000 eurų sumą.
3.
2022 m. rugsėjo 22 d. pagrindinės refinansavimo operacijos, kuri pradėta 2022 m. rugsėjo 21 d., užtikrinamasis turtas yra perkainojamas.
Kai A turto rinkos vertė yra 101,21 %, jo pagal įvertinimą mažesne nei rinkos verte pakoreguota rinkos vertė vis dar yra tarp apatinės ir viršutinės verčių neįpareigojančių sumų.
Todėl laikoma, kad pirminio įkaito pakanka ir pirminio suteikto likvidumo sumai, ir sukauptoms palūkanoms, kurios sudaro 1 736 eurus.
4.
2022 m. rugsėjo 23 d. užtikrinamasis turtas perkainojamas: A turto rinkos vertė yra 99,50 %, o B turto rinkos vertė yra 97,95 %.
Sukauptos palūkanos sudaro 3 472 eurus už pagrindinę refinansavimo operaciją, kuri pradėta 2022 m. rugsėjo 21 d., ir 1 563 eurus už ilgesnės trukmės refinansavimo operaciją, kuri pradėta 2022 m. rugsėjo 22 d.
Dėl to pirmojo sandorio A turto pagal įvertinimą mažesne nei rinkos verte pakoreguota rinkos vertė nukrinta žemiau nei sandoriui užtikrinti reikalinga 915 147 eurų suma, t. y. suteikto likvidumo, pridėjus sukauptas palūkanas, bet taip pat žemiau už apatinį neįpareigojantį vertės lygį – 49 753 455 eurus.
Kita sandorio šalis pateikia A turto už nominaliąją 950 000 eurų sumą, todėl iš rinkos vertės, apskaičiuotos pagal 99,50 % kainą, atėmus 2,5 % įvertinimą mažesne nei rinkos verte, atkuriamas pakankamas reikalingas įkaitas.
NCB įkaito vertės išlaikymo prievoles gali vykdyti pinigais, o ne vertybiniais popieriais.
Antrajam sandoriui taip pat reikalinga įkaito vertės išlaikymo prievolė, kadangi pagal įvertinimą mažesne nei rinkos verte užtikrinamojo turto, naudojamo sudarant šį sandorį, pakoreguota rinkos vertė (44 492 813 eurų) yra mažesnė už apatinį neįpareigojantį vertės lygį (44 776 555 eurus).
Todėl kita sandorio šalis pateikia 550 000 eurų vertės B turto, kurio pagal įvertinimą mažesne nei rinkos verte pakoreguota rinkos vertė yra 530 644 eurai.
5.
2022 m. rugsėjo 26 d. sandorių, kurie sudaryti 2022 m. rugsėjo 21 ir 22 d., užtikrinamasis turtas perkainojamas be papildomos įkaito vertės išlaikymo prievolės poreikio.
2022 m. rugsėjo 27 d. turto, naudojamo ilgalaikei refinansavimo operacijai, kuri pradėta 2022 m. rugsėjo 22 d., perkainojimas parodo, kad pateikto turto pagal įvertinimą mažesne nei rinkos verte pakoreguota rinkos vertė yra didesnė už viršutinį neįpareigojantį vertės lygį, todėl NCB turi grąžinti kitai sandorio šaliai B turto, kurio nominalioji vertė yra 300 000 eurų.
Jei NCB kitai sandorio šaliai turi sumokėti pagal įkaito vertės išlaikymo prievolę dėl antrojo sandorio, tam tikrais atvejais galima atlikti tokio mokėjimo ir kitos sandorio šalies NCB sumokėtos sumos pagal įkaito vertės išlaikymo prievolę dėl pirmojo sandorio tarpusavio užskaitą.
Tokiu atveju būtų tik vienas atsiskaitymas pagal įkaito vertės išlaikymo prievolę.
6.
2022 m. rugsėjo 28 d. kita sandorio šalis grąžina likvidumą didinusią sumą, suteiktą pagal 2022 m. rugsėjo 21 d. pradėtą pagrindinę refinansavimo operaciją, įskaitant sukauptas palūkanas, kurios sudaro 12 153 eurus.
NCB grąžina A turto už nominaliąją 51 550 000 eurų sumą.